b"\n_START_ARTICLE_\nSloane Stephens\n_START_SECTION_\nJunioriura\n_START_PARAGRAPH_\nJunioriurallaan Stephens voitti nelinpelimestaruuden kolmessa eri Grand Slam -turnauksessa vuonna 2010. H\xc3\xa4n voitti T\xc3\xadmea Babosin kanssa Ranskan avointen tytt\xc3\xb6jen kaksinpelin voittaen turnauksen loppuottelussa Lara Arruabarrena-Vecinon ja Mar\xc3\xada-Teresa Torr\xc3\xb3-Florin. Babos ja Stephens voittivat my\xc3\xb6s Wimbledonin ja Yhdysvaltain avoimet. J\xc3\xa4lkimm\xc3\xa4isess\xc3\xa4 he saivat luovutusvoiton.\n_START_SECTION_\nAmmattilaisura\n_START_PARAGRAPH_\nStephens osallistui Grand Slam -turnaukseen ensimm\xc3\xa4isen kerran Ranskan avoimissa 2011. Samana vuonna h\xc3\xa4n osallistui my\xc3\xb6s Yhdysvaltain avoimiin. Yhdysvaltain avoimissa Stephens p\xc3\xa4\xc3\xa4si kolmannelle kierrokselle voitettuaan toisella kierroksella Shahar Pe'erin. Kolmannella kierroksella h\xc3\xa4n h\xc3\xa4visi Ana Ivanovi\xc4\x87ille._NEWLINE_Australian avoimissa 2012 Stephens h\xc3\xa4visi toisella kierroksella Svetlana Kuznetsovalle. Ranskan avoimissa 2012 h\xc3\xa4n p\xc3\xa4\xc3\xa4si nelj\xc3\xa4nnelle kierrokselle voitettuaan Jekaterina Makarovan, Bethanie Mattek-Sandsin ja Mathilde Johanssonin. Nelj\xc3\xa4nnell\xc3\xa4 kierroksella h\xc3\xa4n h\xc3\xa4visi Samantha Stosurille. Wimbledonissa h\xc3\xa4n voitti toisella kierroksella Petra Cetkovsk\xc3\xa1n, mutta h\xc3\xa4visi kolmannella kierroksella Sabine Lisickille kolmessa er\xc3\xa4ss\xc3\xa4. Yhdysvaltain avoimissa Stephens h\xc3\xa4visi kolmannella kierroksella Ana Ivanovi\xc4\x87ille._NEWLINE_Australian avoimissa 2013 Stephens p\xc3\xa4\xc3\xa4si ensimm\xc3\xa4ist\xc3\xa4 kertaa urallaan Grand Slam -turnauksen puoliv\xc3\xa4lieriin, jossa h\xc3\xa4n voitti turnauksen suosikkeihin lukeutuneen Serena Williamsin luvuin 3\xe2\x80\x936, 7\xe2\x80\x935, 6\xe2\x80\x934. V\xc3\xa4lieriss\xc3\xa4 h\xc3\xa4n h\xc3\xa4visi turnauksen puolustavalle mestarille, Viktoryja Azarenkalle. Ranskan avoimissa Stephens h\xc3\xa4visi nelj\xc3\xa4nnell\xc3\xa4 kierroksella Marija \xc5\xa0arapovalle. Wimbledonissa h\xc3\xa4n eteni puoliv\xc3\xa4lieriin asti, jossa h\xc3\xa4visi Marion Bartolille. Yhdysvaltain avoimissa Stephens h\xc3\xa4visi nelj\xc3\xa4nnell\xc3\xa4 kierroksella Serena Williamsille._NEWLINE_Vuonna 2014 Stephens p\xc3\xa4\xc3\xa4si sek\xc3\xa4 Australian avoimissa ett\xc3\xa4 Ranskan avoimissa nelj\xc3\xa4nnelle kierrokselle. Yhdysvaltain avoimissa h\xc3\xa4n eteni toiselle kierrokselle ja Wimbledonissa h\xc3\xa4n j\xc3\xa4i ensimm\xc3\xa4iselle kierrokselle. H\xc3\xa4n k\xc3\xa4rsi kauden aikana loukkaantumisesta. Kaudella 2015 Stephens voitti yhden WTA-turnauksen Washingtonissa. Ranskan avoimissa h\xc3\xa4n p\xc3\xa4\xc3\xa4si nelj\xc3\xa4nnelle kierrokselle, Wimbledonissa kolmannelle kierrokselle ja muissa Grand Slameissa h\xc3\xa4n h\xc3\xa4visi avauskierroksen ottelunsa._NEWLINE_Kauden 2016 aikana Stephens voitti kolme WTA-turnausta. Ranskan avoimissa ja Wimbledonissa h\xc3\xa4n p\xc3\xa4\xc3\xa4si kolmannelle kierrokselle ja Australian avoimissa ja olympialaisissa h\xc3\xa4n h\xc3\xa4visi toisella kierroksella. H\xc3\xa4n vet\xc3\xa4ytyi loukkaantumisen takia Yhdysvaltain avoimista._NEWLINE_Vuonna 2017 Stephens voitti Yhdysvaltain avointen kaksinpeliturnauksen p\xc3\xa4ihitt\xc3\xa4m\xc3\xa4ll\xc3\xa4 loppuottelussa Madison Keysin. Stephens oli viides nainen, joka voittaa turnauksen sijoittamattomana pelaajana. H\xc3\xa4n p\xc3\xa4\xc3\xa4tti kauden maailmanlistan sijalla 13._NEWLINE_Vuonna 2018 Stephens ylsi Ranskan avointen kaksinpeliss\xc3\xa4 loppuotteluun."